deontisk logikk
Store norske leksikon,Religion og filosofi,Filosofiens fagdisipliner,Filosofisk logikk
Deontisk logikk er en form for normlogikk som utforsker de logiske relasjoner mellom grunnleggende normative begreper som plikt, påbud, forbud, tillatelse, rettighet og så videre.
Eksempel: At en handling H (for eksempel røyking) er forbudt, er det samme som at H ikke er tillatt. Hvis en handling G (for eksempel å betale skatt) er påbudt, er det det samme som at det ikke er tillatt å la være å gjøre G. Deontisk logikk har hatt en rivende utvikling siden G. H. von Wrights epokegjørende artikkel Deontic Logic (1950) fremstilte den som en gren av modal logikk. Les mer i Store norske leksikon logikk formal logikk modal logikk symbolsk logikk fuzzy-logikk